

 REPUBLIKA HRVATSKA

OSJEČKO-BARANJSKA ŽUPANIJA

 OPĆINA ČEPIN

 OPĆINSKO VIJEĆA

KLASA: 021-05/18-01/8

URBROJ: 2158/05-18-1

Čepin, 07. studenog 2018.

Z A P I S N I K

sa 13. sjednice Općinskog vijeća Općine Čepin održane 07. studenog 2018. godine u

prostorijama Općine Čepin, K. Zvonimira 105

Sjednicu je u 19,00 sati otvorio predsjednik Općinskog vijeća Robert Periša, utvrdivši da je sjednici nazočno 13 vijećnika od izabranih 17 te da Vijeće može pravovaljano odlučivati.

NAZOČNI ČLANOVI OPĆINSKOG VIJEĆA:

1. Robert Periša

2. Ksenija Rajtek

3. Hrvoje Hefer

4. Dražen Arnold

5. Boris Marks

6. Anamarija Gregić

7. Valentin Pavleković

8. Josip Đimber

9. Miroslav Jerković

10. Mario Žanko

11. Melani Starčević

12. Velimir Džambić

13. Zoran Horvat

SJEDNICU NISU NAZOČNI:

1. Josip Skočibušić

2. Marko Brekalo

3. Marija Čačić

4. Tanja Paun

Sjednici su također nazočni: općinski načelnik Dražen Tonkovac, zamjenici općinskog načelnika Mateja Kalajžić i Ivan Žeravica, pročelnici Mirjana Cvitkušić, Krešimir Crnković i Tomislav Kuna, viši savjetnik Željko Mamić te Vanesa Budač i Krunoslav Lipić, predstavnici Zavoda za prostorno planiranje d.d. Osijek, izrađivači Urbanističkog plana uređenja „Plandište 2“ u Čepinu.

Predsjednik Općinskog vijeća obavijestio je nazočne vijećnike da je Klub vijećnika Mosta NL dostavio Obavijest kojom obavještavaju Općinsko vijeće da neće sudjelovati na 13. sjednici Općinskog vijeća u znak protesta protiv ovakvog načina rada općinskog načelnika, njegovih pomoćnika, direktora poduzeća Urednost i Komunalac, općinskih pročelnika i vijećnika koji bez pogovora podržavaju ovakve odnose i način rada u općini Čepin: zbog načina na koji je donesen prethodni rebalans proračuna i načina na koji se donosi i izglasava proračun i rebalans proračuna za 2018. godinu.

Vijećnik D. Arnold upoznao je nazočne kako se vijećnica dr. Paun ispričala te da će se eventualno kasnije pridružiti zbog prepune ambulante zbog cijepljenja protiv gripe.

Predsjednik vijeća upoznao je nazočne s predloženim dnevnim redom.

Općinsko vijeće Općine Čepin jednoglasno je usvojilo predloženi dnevni red, kako slijedi:

D N E V N I R E D

1.Usvajanje zapisnika sa 12. sjednice Općinskog vijeća Općine Čepin

2. Donošenje Prvih izmjena i dopuna Proračuna Općine Čepin za 2018. godinu

3. Donošenje Izmjena i dopuna Programa javnih potreba u kulturi Općine Čepin i ostalim

 društvenim djelatnostima za 2018. godinu

4. Donošenje Izmjena i dopuna Programa javnih potreba u sportu Općine Čepin u 2018.

 godini

5. Donošenje Izmjena i dopuna Programa održavanja komunalne infrastrukture u Općini

 Čepin za 2018. godinu

6. Donošenje Izmjena i dopuna Programa gradnje objekata i uređaja komunalne infrastrukture

 na području Općine Čepin za 2018. godinu

7. Donošenje Izmjena i dopuna Plana korištenja sredstava ostvarenih od zakupa, zakupa za

 ribnjake, prodaje izravnom pogodbom i davanja na korištenje bez javnog poziva na

 području Općine Čepin u 2018. godini

8. Donošenje Odluke o izmjenama i dopunama Odluke o izvršenju Proračuna Općine Čepin

 za 2018. godinu

9. Donošenje Odluke o donošenju Urbanističkog plana uređenja „Plandište 2“ u Čepinu

10. Donošenje Odluke o mjerama za sprječavanje nepropisnog odbacivanja otpada i mjerama

 za uklanjanje odbačenog otpada

11. Donošenje Odluke o izmjenama i dopunama Odluke o zakupu i kupoprodaji poslovnog

 prostora u vlasništvu Općine Čepin

12. Donošenje Odluke o izmjenama i dopunama Odluke o socijalnoj skrbi na području

 Općine Čepin

13. Donošenje Zaključka o prijedlogu kandidata za imenovanje sudaca porotnika Općinskog

 suda u Osijeku

14. Donošenje Zaključka o prijedlogu kandidata za imenovanje sudaca porotnika za mladež

 Općinskog suda u Osijeku

15. Donošenje zaključka o prijedlogu kandidata za imenovanje sudaca porotnika za mladež

 Županijskog suda u Osijeku

16. Razno

TOČKA 1. USVAJANJE ZAPISNIKA SA 12. SJEDNICE OPĆINSKOG VIJEĆA OPĆINE ČEPIN

Predsjednik Vijeća napominje da su vijećnici dobili zapisnik sa 12. sjednice Općinskog vijeća Općine Čepin.

Predsjednik otvara raspravu.

Predsjednik vijeća zaključuje raspravu i stavlja na glasovanje prijedlog Zapisnika.

Općinsko vijeće Općine Čepin sa 10 glasova ZA i 3 glasa SUZDRŽAN usvojilo je zapisnik sa 12. sjednice Općinskog vijeća Općine Čepin.

TOČKA 2. DONOŠENJE PRVIH IZMJENA I DOPUNA PRORAČUNA OPĆINE ČEPIN ZA 2018.

 GODINU

S ovom točkom dnevnog reda nazočne je upoznala pročelnica M. Cvitkušić, aprijedlog Prvih izmjena i dopuna Proračuna Općine Čepin za 2018. godinu vijećnici su dobili zajedno s materijalima za ovu sjednicu.

Predsjednik Vijeća otvara raspravu.

Vijećnik H. Hefer zatražio je pojašnjenje vezano za stavku 63. „Pomoć iz inozemstva (darovnice) i od subjekata unutar općeg proračuna“ sa legende koja je prilog Prvih izmjena i dopuna Proračuna Općine Čepin za 2018.godinu.

Vijećnik D. Arnold naveo je kako je po njemu Proračun čisto populistički napravljen u smislu održavanja određenih struktura na vlasti, te kako vidi da se u Proračunu, a sada ni u Rebalansu nije ništa promijenilo, nimalo nije razvojan, te da se po njemu najviše financijski stavlja na udruge, klubove, manifestacije. Mišljenja je da je on mogao s obzirom na povećan prihod i s obzirom na povećan priljev sredstava u okviru nove porezne politike koja ostavlja puno više sredstava lokalnoj zajednici biti usmjeren razvojno na poticanje poduzetništva, a i na zapošljavanje naših sumještana.

Odgovore su dali: zamjenik načelnika I. Žeravica, općinski načelnik D. Tonkovac

Predsjednik vijeća zaključuje raspravu i stavlja na glasovanjeprijedlog Prvih izmjena i dopuna Proračuna Općine Čepin za 2018. godinu.

Općinsko vijeće Općine Čepin sa 10 glasova ZA, 1 glasom PROTIV, 2 glasa SUZDRŽAN donijelo je

Prve izmjene i dopune Proračuna Općine Čepin

za 2018. godinu

(Prve izmjene i dopune Proračuna Općine Čepin za 2018. godinu sastavni su dio ovog Zapisnika)

TOČKA 3. DONOŠENJE IZMJENA I DOPUNA PROGRAMA JAVNIH POTREBA U KULTURI

 OPĆINE ČEPIN I OSTALIM DRUŠTVENIM DJELATNOSTIMA ZA 2018. GODINU

Vijećnici su zajedno sa dnevnim redom dobili i materijal za točku 3. dnevnog reda.

Predsjednik Vijeća otvara raspravu.

Predsjednik Vijeća zaključuje raspravu i stavlja na glasovanje prijedlog Izmjena i dopuna Programa javnih potreba u kulturi Općine Čepin i ostalim društvenim djelatnostima za 2018. godinu.

Općinsko vijeće Općine Čepin sa 10 glasova ZA i 3 glasa SUZDRŽAN donijelo je

Izmjene i dopune

Programa javnih potreba u kulturi Općine Čepin

i ostalim društvenim djelatnostima za 2018. godinu

(Izmjene i dopune Program sastavni su dio ovog Zapisnika)

TOČKA 4. DONOŠENJE IZMJENA I DOPUNA PROGRAMA JAVNIH POTREBA U SPORTU

 OPĆINE ČEPIN U 2018. GODINI

Vijećnici su zajedno s dnevnim redom dobili i materijal za ovu točku dnevnog reda.

Predsjednik Vijeća otvara raspravu.

Predsjednik Vijeća zaključuje raspravu i stavlja na glasovanje prijedlog Izmjena i dopuna Programa javnih potreba u sportu Općine Čepin u 2018. godini.

Općinsko vijeće Općine Čepin sa 10 glasova ZA i 3 glasa SUZDDRŽAN donijelo je

Izmjene i dopune

Programa javnih potreba u sportu Općine Čepin

u 2018. godini

(Izmjene i dopune Programa sastavni su dio ovog Zapisnika)

TOČKA 5. DONOŠENJE IZMJENA I DOPUNA PROGRAMA ODRŽAVANJA KOMUNALNE

 INFRASTUKTURE U OPĆINI ČEPIN ZA 2018. GODINU

Vijećnici su zajedno sa dnevnim redom dobili i materijal za točku 5. dnevnog reda.

Predsjednik Vijeća otvara raspravu.

Vijećnik D. Arnold postavio je pitanje što znači košenje trave traktorom s malčerom, što taj malčer kosi, gdje sve kosi, te zašto se toliko puno novaca plaća za rad malčera.

Odgovor je dao općinski načelnik.

Predsjednik Vijeća zaključuje raspravu i stavlja na glasovanje prijedlog Izmjena i dopuna Programa održavanja komunalne infrastrukture u Općini Čepin za 2018. godinu.

Općinsko vijeće Općine Čepin za 10 glasova ZA i 3 glasa SUZDRŽAN donijelo je

Izmjene i dopune

Programa održavanja komunalne infrastrukture

u Općini Čepin za 2018.godinu

(Izmjene i dopune Programa sastavni su dio ovog Zapisnika)

TOČKA 6. DONOŠENJE IZMJENA I DOPUNA PROGRAMA GRADNJE OBJEKATA I

 UREĐAJA KOMUNALNE INFRASTRUKTURE NA PODRUČJU OPĆINE

 ČEPIN ZA 2018. GODINU

Vijećnici su zajedno sa dnevnim redom dobili i materijal za ovu točku dnevnog reda.

Predsjednik Vijeća otvara raspravu.

Predsjednik Vijeća zaključuje raspravu i stavlja na glasovanje prijedlog Izmjena i dopuna Programa gradnje objekata i uređaja komunalne infrastrukture na području Općine Čepin za 2018. godinu.

Općinsko vijeće Općine Čepin sa 10 glasova ZA i 3 glasa SUZDRŽAN donijelo je

Izmjene i dopune

Programa gradnje objekata i uređaja komunalne infrastrukture

na području Općine Čepin za 2018. godinu

Izmjene i dopune Programa sastavni su dio ovog Zapisnika)

TOČKA 7. DONOŠENJE IZMJENA I DOPUNA PLANA KORIŠTENJA SREDSTAVA

 OSTVARENIH OD ZAKUPA, ZAKUPA ZA RIBNJAKE, PRODAJE IZRAVNOM

 POGODBOM I DAVANJA NA KORIŠTENJE BEZ JAVNOG POZIVA NA

 PODRUČJU OPĆINE ČEPIN U 2018. GODINI

Vijećnici su zajedno sa dnevnim redom dobili i materijal za točku 7. dnevnog reda.

Predsjednik Vijeća otvara raspravu.

Vijećnik H. Hefer postavio je pitanje u kojem iznosu se uspije naplatiti zakup za davanje u koncesiju.

Odgovor je dala pročelnica M. Cvitkušić.

Predsjednik Vijeća zaključuje raspravu i stavlja na glasovanje prijedlog Izmjena i dopuna Plana korištenja sredstava ostvarenih od zakupa, zakupa za ribnjake, prodaje izravnom pogodbom i davanja na korištenje bez javnog poziva na području Općine Čepin u 2018. godini.

Općinsko vijeće Općine Čepin sa 10 glasova ZA i 3 glasa SUZDRŽAN donijelo je

Izmjene i dopune

Plana korištenja sredstava ostvarenih od zakupa, zakupa za ribnjake, prodaje izravnom

pogodbom i davanja na korištenje bez javnog poziva

na području Općine Čepin u 2018. godini

(Izmjene i dopune Plana sastavni su dio ovog Zapisnika)

TOČKA 8. DONOŠENJE ODLUKE O IZMJENAMA I DOPUNAMA ODLUKE O IZVRŠENJU

 PRORAČUNA OPĆINE ČEPIN ZA 2018. GODINU

Vijećnici su zajedno sa dnevnim redom dobili i materijal za ovu točku dnevnog reda.

Predsjednik Vijeća otvara raspravu.

Predsjednik Vijeća zaključuje raspravu i stavlja na glasovanje prijedlog Odluke o izmjenama i dopunama Odluke o izvršenju Proračuna Općine Čepin za 2018. godinu.

Općinsko vijeće Općine Čepin sa 10 glasova ZA i 3 glasa SUZDRŽAN donijelo je

ODLUKU

o izmjenama i dopunama Odluke o izvršenju Proračuna Općine Čepin za 2018. godinu

(Odluka je sastavni dio ovog Zapisnika)

TOČKA 9. DONOŠENJE ODLUKE O DONOŠENJU URBANISTIČKOG PLANA UREĐENJA

 „PLANDIŠTE 2“ U ČEPINU

Vijećnici su zajedno sa dnevnim redom dobili i materijal za ovu točku dnevnog reda.

Pročelnik T. Kuna pozdravio je goste izrađivače ovog Plana gdin. Krunoslava Lipića i gđu. Vanesu Budač, i naveo kako je Općina Čepin još u prvom Prostorom planu predvidjela izradu urbanističkih planova na „Plandištu 1“ i „Plandištu 2“. Naveo je kako će uvjeti koji su vrijedili za „Plandište 1“ vrijediti i za „Plandište 2“.

Gđa Vanesa Budač, ispred Zavoda za prostorno planiranje d.d. Osijek upoznala je nazočne sa izradom istog.

Predsjednik Vijeća otvara raspravu.

Vijećnik H. Hefer postavio je pitanje da li će se prilikom gradnje voditi računa o nogostupima, infrastrukturi, te moli i apelira da se ostavi dovoljno mjesta za svu moguću infrastrukturu.

Obrazloženje je dala Vanesa Budač ispred Zavoda za prostorno planiranje d.d. Osijek.

Predsjednik Vijeća zaključuje raspravu i stavlja na glasovanje prijedlog Odluke o donošenju Urbanističkog plana uređenja „Plandište 2“ u Čepinu.

Općinsko vijeće Općine Čepin jednoglasno je donijelo

ODLUKU

o donošenju Urbanističkog plana uređenja „Plandište 2“ u Čepinu

(Odluka o donošenje Urbanističkog plana uređenja „Plandište 2“ u Čepinu

sastavni je dio ovog Zapisnika)

TOČKA 10. DONOŠENJE ODLUKE O MJERAMA ZA SPRJEČAVANJE NEPROPISNOG

 ODBACIVANJA OTPADA I MJERAMA ZA UKLANJANJE ODBAČENOG OTPADA

Vijećnici su zajedno sa dnevnim redom dobili i materijal za ovu točku dnevnog reda.

Točku 10. dnevnog reda obrazložio je pročelnik T. Kuna te naveo kako je prije nešto više od mjesec dana u Općini Čepin bio nadzor, odnosno inspektor zaštite okoliša da bih utvrdio obveze koje je Općina Čepin dužna uskladiti i napraviti, a sve sukladno novom Zakonu o gospodarenju otpadom, a što razlog donošenja ove Odluke.

Predsjednik Vijeća otvara raspravu.

Predsjednik Vijeća zaključuje raspravu i stavlja na glasovanje prijedlog Odluke o mjerama za sprječavanje nepropisnog odbacivanja otpada i mjerama za uklanjanje odbačenog otpada.

Općinsko vijeće Općine Čepin jednoglasno je donijelo

ODLUKU

o mjerama za sprječavanje nepropisnog odbacivanja otpada

i mjerama za uklanjanje odbačenog otpada)

(Odluka je sastavni dio ovog Zapisnika)

TOČKA 11. DONOŠENJE ODLUKE O IZMJENAMA I DOPUNAMA ODLUKE O

 ZAKUPU I KUPOPRODAJI POSLOVNOG PROSTORA U VLASNIŠTVU

 OPĆINE ČEPIN

Vijećnici su zajedno sa dnevnim redom dobili i materijal za točku 11. dnevnog reda.

Ovu točku dnevnog reda obrazložio je pročelnik K. Crnković, te naveo kako se ovdje radi o Odluci koja je donesena od strane Vijeća 2015.g. Naveo je kako postoje prostori za koje su mnogi ljudi zainteresirani za zakup te da se ova Odluka odnosi na smanjenje mjesečne zakupnine za prostore koji su u vlasništvu Općine Čepin.

Vijećnik H. Hefer postavio je pitanje da li ostaju cijene iz Službenog glasnika ili se sve smanjuju.

Odgovore su dali pročelnik K. Crnković i općinski načelnik D. Tonkovac.

Predsjednik Vijeća zaključuje raspravu i stavlja na glasovanje prijedlog Odluke o izmjenama i dopunama Odluke o zakupu i kupoprodaji poslovnog prostora u vlasništvu Općine Čepin.

Općinsko vijeće Općine Čepin jednoglasno je donijelo

ODLUKU

o izmjenama i dopunama Odluke o zakupu i kupoprodaji poslovnog prostora

u vlasništvu Općine Čepin

(Odluka je sastavni dio ovog Zapisnika)

TOČKA 12. DONOŠENJE ODLUKE O IZMJENAMA I DOPUNAMA ODLUKE O SOCIJALNOJ

 SKRBI NA PODRUČJU OPĆINE ČEPIN

Vijećnici su zajedno sa dnevnim redom dobili i materijal za točku 12. dnevnog reda.

Ovu točku dnevnog reda obrazložio je pročelnik K. Crnković, te naveo kako se radi o financijskoj potpori obiteljima s troje i više djece. Priznati će se do 100,00 kn po djetetu do navršene 18. godine djeteta. Planirano je da se navedeno primjenjuje od 01.01.2019. godine.

Predsjednik Vijeća otvara raspravu.

Vijećnik D. Arnold pozdravlja ovu mjeru ali s obzirom na rastući Proračun i s obzirom na daljnji trend iseljavanja naših ljudi i mladih obitelji, predlaže da se ova mjera u financijskom smislu udvostruči što znači ne 100,00 kn nego 200,00 kn po djetetu. Moli da se to eventualno uvaži i da se stavi na glasovanje.

Vijećnik H. Hefer smatra da to nije puno novaca, da nema puno takvih obitelji i da im treba pomoći.

Predsjednik Vijeća odredio je stanku od 10 minuta.

Nakon kratke stanke predsjednik Vijeća istaknuo je kako je se predlagatelj Odluke o izmjenama i dopunama Odluke o socijalnoj skrbi na području Općine Čepin složio sa prijedlogom vijećnika D. Arnolda da se ova Odluka prihvati da bude 200,00 kn po djetetu.

Pročelnik K. Crnković pročitao je nazočnima novi prijedlog Odluke od strane vijećnika D. Arnolda.

Predsjednik Vijeća zaključuje raspravu i stavlja na glasovanje novi prijedlog Odluke o izmjenama i dopunama Odluke o socijalnoj skrbi na području Općine Čepin.

Općinsko vijeće Općine Čepin prihvatilo je gore navedeni prijedlog, te jednoglasno donijelo

ODLUKU

o izmjenama i dopunama Odluke socijalnoj skrbi

na području Općine Čepin

(Odluka je sastavni dio ovog Zapisnika)

TOČKA 13. DONOŠENJE ZAKLJUČKA O PRIJEDLOGU KANDIDATA ZA IMENOVANJE

 SUDACA POROTNIKA OPĆINSKOG SUDA U OSIJEKU

Vijećnici su zajedno sa dnevnim redom dobili i materijal za ovu točku dnevnog reda.

Ovu točku dnevnog reda obrazložio je pročelnik K. Crnković te istaknuo kako je dosadašnjim kandidatima koji su predloženi od strane Općinskog vijeća Općine Čepin istekao mandat. Naveo je da su pristigli pozivi za prijedloge kandidata za nove suce porotnike, a radi se o kandidatima za suce porotnike Općinskog suda u Osijeku, kandidatima za suce porotnike za mladež Općinskog suda u Osijeku i kandidatima za suce porotnike za mladež Županijskog suda u Osijeku. Općina Čepin je objavila javni poziv za prikupljanje kandidatura za te osobe i te osobe koje su se javile one su na spisku.

Predsjednik Vijeća naveo je da su se javili slijedeći kandidati: Klaudija Papić, Daliborka Simić, Sanja Jukić, Dalibor Buljić, Sanja Vuksanović-Čančar, Marija Mijaćank, Anđela Papić i Mira Bunjevac.

Predsjednik Vijeća zaključuje raspravu i stavlja na glasovanje prijedlog Zaključka o prijedlogu kandidata za imenovanje sudaca porotnika Općinskog suda u Osijeku.

Općinsko vijeće Općine Čepin jednoglasno je donijelo

ZAKLJUČAK

o prijedlogu kandidata za imenovanje sudaca porotnika

Općinskog suda u Osijeku

(Zaključak je sastavni dio ovog Zapisnika)

TOČKA 14. DONOŠENJE ZAKLJUČKA O PRIJEDLOGU KANDIDATA ZA IMENOVANJE

 SUDACA POROTNIKA ZA MLADEŽ OPĆINSKOG SUDA U OSIJEKU

Vijećnici su zajedno sa dnevnim redom dobili i materijal za ovu točku dnevnog reda.

Predsjednik Vijeća naveo je da su se javila dva kandidata i to: Monika Križanović i Dalibor Buljić.

Predsjednik Vijeća otvara raspravu.

Predsjednik Vijeća zaključuje raspravu i stavlja na glasovanje prijedlog Zaključka o prijedlogu kandidata za imenovanje sudaca porotnika za mladež Općinskog suda u Osijeku.

Općinsko vijeće Općine Čepin jednoglasno je donijelo

ZAKLJUČAK

o prijedlogu kandidata za imenovanje sudaca porotnika

za mladež Općinskog suda u Osijeku

(Zaključak je sastavni dio ovog Zapisnika)

TOČKA 15. DONOŠENJE ZAKLJUČKA O PRIJEDLOGU KANDIDATA ZA

 IMENOVANJE SUDACA POROTNIKA ZA MLADEŽ ŽUPANIJSKOG

 SUDA U OSIJEKU

Vijećnici su zajedno sa dnevnim redom dobili i materijal za ovu točku dnevnog reda.

Predsjednik Vijeća otvara raspravu.

Predsjednik Vijeća zaključuje raspravu i stavlja na glasovanje prijedlog Zaključka o prijedlogu kandidata za imenovanje sudaca porotnika za mladež Županijskog suda u Osijeku.

Općinsko vijeće Općine Čepin jednoglasno je donijelo

ZAKLJUČAK

o prijedlogu kandidata za imenovanje sudaca porotnika

za mladež Županijskog suda u Osijeku

(Zaključak je sastavni dio ovog Zapisnika)

TOČKA 16. RAZNO

Vijećnik D. Arnold zatražio je informaciju vezano za projekt „Osnažena“ tko je vodio u okviru Općine taj projekt, koji je bio osnovni kriterij prilikom zapošljavanja takve osobe za pomoć osobama koje imaju potrebu u Čepinu. Navodi da mu je jako žao što se osim Crvenog križa nije kontaktiralo i liječnike u Zdravstvenoj stanici jer oni najbolje poznaju svoju populaciju, a vezano za osobe koje trebaju primiti takvu skrb. Naveo je da osobno zna barem 6 ili 7 osoba koje imaju desetine pa i stotine tisuće EUR-a na banci i njima se izlazi u susret i dolazi im se u kuću pomoći, a osobe koje tu skrb zaslužuju i socijalni su slučajevi nisu je dobili. Moli da se pošalje osoba iz socijalne službe Općine kod gđe. Dević Pavlica Ivanke da se provjeri i uđe u kuću da se vidi kako to izgleda i u kojim uvjetima ta osoba živi. Nadalje je naveo da je prošle godine uvodio kanalizaciju u svoju kuću i zamolio je gdin. Đimbera nakon što je odradio papire da mu se dođe riješiti problem kanalizacije i to onaj dio koji se treba iskopati, a do međe kuće, a što spada u ono što treba odraditi komunalno poduzeće. Naveo je da je to čekao tjedan, dva, tri, mjesec dana pa je se zakišilo. Gosp. Đimber je to obećavao, a nikako da je došao to učinit, nakon čega je odlučio to sam napraviti. Također navodi da kada je došao platiti vodu imao je primjedbu da smatra da prije sata curi voda i puni podrum ispod kuće. Naveo je kako je prošlo četiri mjeseca i to nije riješeno, te da je to riješio sam o svom trošku. Nadalje je naveo da je prije godinu dana na upit jednog novinara napisao jedan članak o alergijama, te da je neki dan čuo da je to zabranjeno da taj članak izađe u listu zato što ga je napisao dr. Arnold.

Odgovore su dali općinski načelnik D. Tonkovac i vijećnik J. Đimber, djelatnik poduzeća „Urednost“

d.o.o. Čepin.

Sjednica je zaključena u 21,25 sati.

ZAPISNIČAR:

Mladenka Bagarić

 PREDSJEDNIK

 OPĆINSKOG VIJEĆA

 Robert Periša, dipl.oec.

OVJEROVITELJI:

1. Josip Đimber \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Velimir Džambić \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_